
ΝΟΜΟΣ ΛΑΡΙΣΑΣ

ΔΗΜΟΣ ΤΕΜΠΩΝ

Α Π Ο Σ Π Α Σ Μ Α

Από το αριθ. 11/2026  πρακτικό συνεδρίασης Δ.Σ. Δήμου Τεμπών


Σήμερα στις 25 του μήνα Αυγούστου του έτους 2026 ημέρα Τρίτη και ώρα 19:30’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 12781/21-08-2026  πρόσκληση της Προέδρου του Δ. Σ.  Ζωής Σαραντοπούλου Παρίση, που δημοσιεύθηκε στην ιστοσελίδα του Δήμου & στάλθηκε με μήνυμα ηλεκτρονικού ταχυδρομείου στους Δημοτικούς Συμβούλους, σύμφωνα με τις διατάξεις του άρθρου 124 του Ν. 5314/2026.

Πριν από την έναρξη της συνεδρίασης αυτής η Πρόεδρος διαπίστωσε ότι σε σύνολο ΕΙΚΟΣΙ ΠΕΝΤΕ ( 25 )  Δημοτικών Συμβούλων ήταν:

Π Α Ρ Ο Ν Τ Ε Σ  ( 20 )

	1. Σαραντοπούλου Παρίση Ζωή
	
	11.    Κοντογιάννης Ιωα.    

	2. Γκανάτσιος Ζήσης  
	
	12.    Ζάρρας Λάμπρος   

	3. Κρικώνης Χρήστος
	
	13.    Μπάτζιος Γεώργιος      

	4. Ζαρδούκας Κων.
	
	14.    Μήλιου Στέλλα

	5. Βλάχος Αθαν.
	
	15.    Αργυρίου Ιωάννης

	6. Νικολάου Γεώργιος
	
	16.    Αναγνωστόπουλος Μιχ.  

	7. Σίμος Βασ.
	
	17.    Κωστή Μαρία  

	8. Καραναστάσης Αθανάσιος
	
	18.    Δελητζάνης Βασ.* ήρθε στο 4ο Θέμα

	9. Μητσογιάννης Νικ.
	
	19.    Λίταινας Μιχ.* ήρθε στο 5ο Θέμα  

	10. Ζησόπουλος Αθ.
	
	20.    Σολωμός Γεώργιος* ήρθε στο 5ο Θέμα


Α Π Ο Ν Τ Ε Σ  ( 6 )

	1. Γκατζόγιας Παναγιώτης 
	
	4.   Ντόντος Γεωργ

	2. Κακαγιάννης Χρ. 
	
	5.  Νταφούλης Νικ. 

	3. Κολλάτος Κων.
	
	Αν και νόμιμα κληθέντες



 Στη συνεδρίαση προσκλήθηκε και παρέστη ο ΔΗΜΑΡΧΟΣ κ. Μανώλης Γεώργιος.

  
 Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.

Προσκλήθηκαν όλοι οι Πρόεδροι Κοινοτήτων, εκ των οποίων παραβρέθηκαν οι: Αναγνωστοπούλου Θεοδ. (Αιγάνης), Καραπάνου Μαγαλιού Άννα (Μακρυχωρίου), Μήτσιου Ιωαν. (Κρανέας) & Γκουγκουλιάς Γεωργ. (Παραποτάμου).

Ο  Πρόεδρος του δημοτικού συμβουλίου ύστερα από την διαπίστωση ύπαρξης απαρτίας και αφού πρώτα ομόφωνα συμφώνησαν για την συζήτηση του Εκτός Ημερησίας Διάταξης θέματος,  κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση.  

ΘΕΜΑ (8ο) «Έγκριση ψηφίσματος για την εφαρμογή πολιτικής μηδενικής ανοχής σε κάθε μορφή έμφυλης βίας, σεξουαλικής και ηθικής παρενόχλησης, εκφοβισμού και κατάχρησης εξουσίας τόσο σε εργαζομένους όσο και στο σύνολο των πολιτών του Δήμου Τεμπών και των λοιπών υποχρεώσεων που απορρέουν από το ψηφισθέν σχέδιο Επιτροπής Ισότητας των Φύλων 2026-2028» 
Αριθμός   Απόφασης ( 98)


Το θέμα εισηγήθηκε ο Αντιδήμαρχος Χρήστος Κρικώνης.
Η Δημοτική Επιτροπή Ισότητας (Δ.ΕΠ.ΙΣ) Δήμου Τεμπών  μας έστειλα το με αριθμ. Πρωτ. 12709/19-8-2026 έγγραφο της, στο οποίο αναφέρονται τα κάτωθι:

……………………………………………………….…………………………………………………………………………….

Έπειτα από  τη 2η συνεδρίαση της Δημοτικής επιτροπής Ισότητας στις 30 του μήνα Ιουνίου 2026 ημέρα Τρίτη και ώρα 09:00 η Δημοτική Επιτροπή Ισότητας των Φύλων του Δήμου Τεμπών συνήλθε σε τακτική συνεδρίαση (διά ζώσης) στην αίθουσα συνεδριάσεων «Αντλιοστάσιο» όπου αποφασίστηκαν ομόφωνα τα εξής:

1. Έγκριση ψηφίσματος από τη Δημοτικό Συμβούλιο  με Θέμα «Μηδενική Ανοχή σε κάθε μορφή έμφυλης βίας, σεξουαλικής και ηθικής παρενόχλησης, εκφοβισμού και κατάχρησης εξουσίας τόσο σε εργαζόμενους όσο και στο σύνολο των πολιτών του Δήμου Τεμπών.- θα δημιουργηθεί ειδική αφίσα ενημέρωσης και ως υπεύθυνη καταγγελιών ορίζεται η Προϊσταμένη κα Πανωραία Τσικλητάρη και ως αναπληρωματικό μέλος η κα Μαρία Κιτσικούδη. Ως υπεύθυνος γραμμής ψυχολογικής υποστήριξης ορίζεται δε ο κος Παντελής Κωνσταντίνος -ψυχολόγος.

2. Δημιουργία στον επίσημο ιστότοπο του Δήμου Τεμπών ειδικής σελίδας για τη Δημοτική Επιτροπή Ισότητας, όπου θα αναρτάται κάθε δράση, κάθε πρακτικό επιτροπής και κάθε ενέργεια που αφορά τη συγκεκριμένη επιτροπή για λόγους διαφάνειας. 

3. Δημιουργία ειδικού κωδικού προϋπολογισμού για τις δράσεις τις επιτροπής

4. Αλλαγή συντονιστή της ομάδας . Παλαιότερα ήταν ο κος Γκατζόγιας Παναγιώτης ενώ πλέον ορίζεται ο κος Κρικώνης Χρήστος.

Πρόταση απόφασης
Κατόπιν των ανωτέρω, εισηγούμαστε στο Δημοτικό Συμβούλιο την έγκριση τόσο του συνημμένου ψηφίσματος όσο και όλων των υπολοίπων αποφάσεων για την ορθή τήρηση του χρονοδιαγράμματος του σχεδίου Δράσης 2026-2028.

……………………………………………………….…………………………………………………………………………….

Και κάλεσε το ΔΣ ν’ αποφασίσει σχετικά.
Κωστή: .. τι συνέβη έτσι ώστε να προβεί σε έκδοση Ψηφίσματος; .. τι λόγο έχει αυτό το ψήφισμα;… δεν καταλαβαίνω γιατί ψηφίζουμε …. Φτώχια, ανεργία, αδυναμία σπουδών .. είναι κι αυτά ακραία βία …. ΟΧΙ
Το Δ.Σ. λαμβάνοντας υπόψη τις διατάξεις του άρθρου 120 & 128 του Ν.5314/2026, την  εισήγηση, το με αριθ. πρωτ. 12709/19-8-2026 έγγραφο της ΔΕΠΙΣ Τεμπών, το προτεινόμενο Ψήφισμα και  μετά από διαλογική συζήτηση και ψηφοφορία.   
[Μειοψήφισε η κα Κωστή η οποία ψήφισε ΑΡΝΗΤΙΚΑ]
Αποφασίζει  Κατά Πλειοψηφία
Την Έγκριση έκδοσης ψηφίσματος με Θέμα «Μηδενική Ανοχή σε κάθε μορφή έμφυλης βίας, σεξουαλικής και ηθικής παρενόχλησης, εκφοβισμού και κατάχρησης εξουσίας τόσο σε εργαζόμενους όσο και στο σύνολο των πολιτών του Δήμου Τεμπών» όσο και όλων των υπολοίπων αποφάσεων, για την ορθή τήρηση του χρονοδιαγράμματος του σχεδίου Δράσης 2026-2028.

ΨΗΦΙΣΜΑ
«ΜΗΔΕΝΙΚΗ ΑΝΟΧΗ ΣΕ ΚΑΘΕ ΜΟΡΦΗ ΕΜΦΥΛΗΣ ΒΙΑΣ, ΣΕΞΟΥΑΛΙΚΗΣ ΚΑΙ ΗΘΙΚΗΣ ΠΑΡΕΝΟΧΛΗΣΗΣ, ΕΚΦΟΒΙΣΜΟΥ ΚΑΙ ΚΑΤΑΧΡΗΣΗΣ ΕΞΟΥΣΙΑΣ ΤΟΣΟ ΣΕ ΕΡΓΑΖΟΜΕΝΟΥΣ ΟΣΟ ΚΑΙ ΣΤΟ ΣΥΝΟΛΟ ΤΩΝ ΠΟΛΙΤΩΝ ΤΟΥ ΔΗΜΟΥ ΤΕΜΠΩΝ».
   Το Δημοτικό Συμβούλιο του Δήμου Τεμπών, με αίσθημα ευθύνης απέναντι στους πολίτες και τους εργαζομένους του Δήμου, επιβεβαιώνει τη σταθερή προσήλωσή του στην προστασία της ανθρώπινης αξιοπρέπειας, της ισότητας, του σεβασμού και της ασφάλειας στον χώρο εργασίας και στην τοπική κοινωνία.

   Αναγνωρίζοντας ότι κάθε μορφή βίας, παρενόχλησης, εκφοβισμού ή κατάχρησης εξουσίας προσβάλλει θεμελιώδη ανθρώπινα δικαιώματα και υπονομεύει την εύρυθμη λειτουργία των δημοτικών υπηρεσιών, εκδίδει το παρόν ψήφισμα.

Έχοντας υπόψη:

1. Το Σύνταγμα της Ελλάδας και τις διατάξεις του για την προστασία της ανθρώπινης αξίας, της προσωπικότητας και της αρχής της ισότητας.

2. Την ισχύουσα εθνική και ευρωπαϊκή νομοθεσία για την πρόληψη και αντιμετώπιση της βίας και της παρενόχλησης στην εργασία, καθώς και για την προστασία από τις διακρίσεις.

3. Τη Σύμβαση 190 της Διεθνούς Οργάνωσης Εργασίας (ILO), η οποία κυρώθηκε από την Ελλάδα με τον ν. 4808/2021 και αναγνωρίζει το δικαίωμα κάθε εργαζομένου σε έναν κόσμο εργασίας απαλλαγμένο από βία και παρενόχληση.

4. Την ανάγκη διασφάλισης ενός ασφαλούς, αξιοπρεπούς και ισότιμου εργασιακού περιβάλλοντος για όλους τους εργαζομένους του Δήμου Τεμπών, ανεξαρτήτως φύλου, ηλικίας, σχέσης εργασίας ή θέσης ευθύνης.

Το Δημοτικό Συμβούλιο του Δήμου Τεμπών αποφασίζει και δηλώνει ότι:
1. Πολιτική μηδενικής ανοχής

Καταδικάζει απερίφραστα κάθε μορφή έμφυλης βίας, σεξουαλικής παρενόχλησης, ηθικής παρενόχλησης (mobbing), εκφοβισμού (bullying), ψυχολογικής ή λεκτικής κακοποίησης, απειλών, προσβλητικής συμπεριφοράς και κάθε μορφής διάκρισης ή βίας, τόσο μεταξύ συναδέλφων όσο και από πρόσωπα που ασκούν διοικητική, υπηρεσιακή ή πολιτική εξουσία.

2. Καταδίκη της κατάχρησης εξουσίας

Δηλώνει ότι καμία μορφή παρενόχλησης, εκφοβισμού, άσκησης πιέσεων, εκδικητικής συμπεριφοράς ή κατάχρησης της ιεραρχικής θέσης από προϊσταμένους, διευθυντικά στελέχη, αιρετούς ή οποιοδήποτε πρόσωπο κατέχει θέση ευθύνης δεν είναι αποδεκτή.

Η διοίκηση οφείλει να ασκείται με νομιμότητα, αμεροληψία, διαφάνεια και σεβασμό στην προσωπικότητα και την αξιοπρέπεια κάθε εργαζομένου.

3. Προστασία όλων των εργαζομένων

Ο Δήμος Τεμπών δεσμεύεται να διασφαλίζει ένα εργασιακό περιβάλλον απαλλαγμένο από κάθε μορφή βίας, παρενόχλησης και διακρίσεων, όπου κάθε εργαζόμενος θα μπορεί να ασκεί τα καθήκοντά του χωρίς φόβο, πίεση ή εκφοβισμό.

4. Ασφαλείς διαδικασίες καταγγελιών

Υποστηρίζει την εφαρμογή ασφαλών, εμπιστευτικών και αμερόληπτων διαδικασιών υποβολής, διερεύνησης και διαχείρισης καταγγελιών, με πλήρη προστασία των καταγγελλόντων, των μαρτύρων και κάθε εμπλεκόμενου προσώπου από αντίποινα ή δυσμενή μεταχείριση. Επιπρόσθετα ορίζει ως υπεύθυνη για τη διαχείριση καταγγελιών παρενόχλησης στο χώρο εργασίας αλλά και άνισης μεταχείρισης πολιτών την Προϊσταμένη του τμήματος Κοινωνικής Προστασίας, Παιδείας, Αθλητισμού, Πολιτισμού & Τουρισμού Δήμου Τεμπών κα. Πανωραία Τσικλητάρη με αναπληρωματικό μέλος σε περιπτώσεις απουσίας την κα. Μαρία Κιτσικούδη. Ως τηλέφωνο τόσο ανώνυμων, όσο και επώνυμων καταγγελιών ορίζεται το εξής : 6930071408. Τέλος ως υπεύθυνος της γραμμής ψυχολογικής υποστήριξης τόσο εργαζομένων όσο και πολιτών ορίζεται ο ψυχολόγος του Κέντρου Κοινότητας κος Κωνσταντίνος Παντελής, ενώ ως τηλέφωνο επικοινωνίας για τα συγκεκριμένα περιστατικά ορίζεται το : 2495350118.  Τα παρόντα θα αναγραφούν και στην επίσημη αφίσα αλλά και στον ιστότοπο του Δήμου Τεμπών στη σελίδα της Δημοτικής Επιτροπής Ισότητας, ενώ θα είναι αναρτημένα σε όλες τις υπηρεσίες του Δήμου. 

5. Άμεση διερεύνηση περιστατικών

Κάθε καταγγελία για περιστατικό βίας, σεξουαλικής ή ηθικής παρενόχλησης, εκφοβισμού ή κατάχρησης εξουσίας οφείλει να εξετάζεται άμεσα, αντικειμενικά, με πλήρη εμπιστευτικότητα και σύμφωνα με το ισχύον θεσμικό και πειθαρχικό πλαίσιο. 

6. Πρόληψη και ευαισθητοποίηση

Ο Δήμος δεσμεύεται να αναπτύσσει δράσεις ενημέρωσης και επιμόρφωσης των αιρετών, των προϊσταμένων και των εργαζομένων, προκειμένου να καλλιεργηθεί κουλτούρα σεβασμού, ισότητας, συνεργασίας και μηδενικής ανοχής απέναντι σε κάθε μορφή βίας και παρενόχλησης.

7. Στήριξη των θυμάτων

Ο Δήμος Τεμπών θα συνεργάζεται με τις αρμόδιες δημόσιες υπηρεσίες και τις κοινωνικές δομές, ώστε κάθε εργαζόμενος ή πολίτης που υφίσταται περιστατικά βίας ή παρενόχλησης να έχει πρόσβαση στην απαραίτητη ψυχολογική, κοινωνική και νομική υποστήριξη.

Δήλωση του Δημοτικού Συμβουλίου
Το Δημοτικό Συμβούλιο του Δήμου Τεμπών διακηρύσσει ότι η προστασία της ανθρώπινης αξιοπρέπειας, της ισότητας και του αμοιβαίου σεβασμού αποτελεί θεμελιώδη αρχή της λειτουργίας του Δήμου.

Κάθε μορφή έμφυλης βίας, σεξουαλικής ή ηθικής παρενόχλησης, εκφοβισμού ή κατάχρησης εξουσίας είναι ασυμβίβαστη με τις αξίες της δημόσιας διοίκησης και δεν μπορεί να γίνει ανεκτή σε κανένα επίπεδο λειτουργίας του Δήμου.

Το παρόν ψήφισμα να αναρτηθεί στην ιστοσελίδα του Δήμου Τεμπών, να δημοσιευθεί στον τοπικό Τύπο και να κοινοποιηθεί σε όλες τις δημοτικές υπηρεσίες, τα νομικά πρόσωπα και τους εποπτευόμενους φορείς του Δήμου.

Η παρούσα απόφαση έλαβε τον αριθμό 98/2026
…………………………………………………………………………………………………………………………..………………

Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  Τα Μέλη

               (υπογραφή) 





              (υπογραφές)

Πιστό αντίγραφο

Η Πρόεδρος Δ.Σ.
Ζωή Σαραντοπούλου Παρίση
